hindi, ibig kong ang karunungan ay taglayin noong dapat magtaglay, noong makapag iingat sa kaniya, ang sagot, kapag nagpakita ang mga nag aaral ng katibayan ng pag ibig sa kaniya; kapag nagkaroon na ng mga binatang may pananalig, mga binatang marunong magtanggol sa kaniyang karangalan at maipagalang ito, ay magkakaroon ng karunungan, magkakaroon na ng mga gurong may paglingap! kung may mga gurong namamaslang ay sa dahilang may mga tinuturuang umaalinsunod! kapag nagkaroon ng mga guro ay magkakaroon ng mga nag aaral! kayo ang magpauna sa pagbabagong ayos, sapagkat kayo ang nangangailangan ng pagbabago, at kamiy susunod. siya nga, ang sabi ni isagani na malungkot ang ngiti, magpauna kami sa dahilang nasa dako namin ang kasiraan! taho ninyong lubos kung ano ang maaantay ng isang tinuturuang humarap sa isang guro: kayo na, na taglay ang boong pag ibig sa katwiran, ang boong kagandahang loob, ay nagkakahirap kayo sa pagpipigil ng tinuturan ko ang mapapait na katotohanan, kayong kayo na,.